**Dôvodová správa**

**Všeobecná časť**

 Návrh zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony predkladá na rokovanie Národnej rady Slovenskej republiky skupina poslancov Národnej rady Slovenskej republiky.

 Predložený návrh zákona precizuje ustanovenia v súvislosti s vyberaním úhrad zo strany poskytovateľov zdravotnej starostlivosti od poistencov, opätovne zavádza inštitút prednostného poskytovania zdravotnej starostlivosti na základe objednania, upravuje kompetencie samosprávneho kraja a tiež možnosti ukladania sankcií v tejto oblasti.

 Cieľom predloženej novely zákona je uviesť dotknuté zákony do stavu, kedy sa legislatívnymi zmenami upravili pravidlá v súvislosti s vyberaním úhrad zo strany poskytovateľov zdravotnej starostlivosti od pacientov.

 Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie.

 Predkladaný návrh zákona má pozitívne sociálne vplyvy, nemá vplyv na rozpočet verejnej správy, má pozitívny vplyv na podnikateľské prostredie, nemá vplyv na životné prostredie a ani na informatizáciu spoločnosti.

**Osobitná časť**

**K Čl. I**

**K bodu 1**

Zo zákona sa navrhuje vypustiť ustanovenie, ktoré upravuje súčasti zdravotného výkonu.

**K bodu 2**

Legislatívno-technická úprava súvisiaca s novelizačným bodom 1.

**K bodu 3**

Legislatívno-technická úprava súvisiaca s novelizačným bodom 1.

**K bodu 4**

Na základe aplikačnej praxe sa precizujú ustanovenia súvisiace s rozsahom zdravotnej starostlivosti a služieb súvisiacich s poskytovaním zdravotnej starostlivosti uhrádzaných zo zdrojov verejného zdravotného poistenia.

**K bodu 5**

Ide o legislatívno-technickú úpravu účelom ktorej je vypustenie bezpredmetnej poznámky pod čiarou.

**K čl. II**

**K bodu 1**

Legislatívno-technická úprava odkazu 53b súvisiaca s úpravou vykonanou v bode 4 novelizačného článku I.

**K bodu 2**

Ide o úpravu prechodných ustanovení k navrhovaným legislatívnym zmenám.

**K čl. III**

**K bodu 1**

Ide o legislatívno-technickú úpravu vnútorného odkazu vzhľadom na úpravu § 79.

**K bodu 2**

Legislatívno-technická úprava súvisiaca s precizovaním poznámky pod čiarou k odkazu č. 45.

**K bodu 3**

Upravuje sa povinnosť poskytovateľov v súlade s cieľom návrhu novely zákona.

**K bodu 4**

Vypúšťajú sa povinnosti poskytovateľa, ktoré zaviedla novela zákona č. 53/20015 Z. z. v súvislosti so zavedením nových pravidiel v oblasti platieb pri poskytovaní zdravotnej starostlivosti.

**K bodom 5 a 6**

Ide o úpravu vnútorných odkazov v súlade s navrhovanými legislatívnymi zmenami.

**K bodu 7**

Vypúšťa sa kompetencia samosprávneho kraja vykonávať dozor nad povinnosťami vyplývajúcimi zo zákona.

**K bodu 8, 9 a 10**

Ide o legislatívno-technickú úpravu.

**K bodu 11**

Vypúšťa sa ustanovenie, ktoré dávalo oprávnenie samosprávnemu kraju uložiť sankcie za porušenie povinností podľa tohto zákona.

**K bodu 12**

Ide o legislatívno-technickú úpravu vnútorných odkazov.

**K bodu 13**

Upravuje sa postup v prípade výnosov pokút, ktoré sa navrhuje v súlade s úpravou kompetencií samosprávnemu kraju, aby boli príjmom štátneho rozpočtu.

**K bodu 14**

V nadväznosti na navrhované legislatívne zmeny sa navrhuje úprava prechodných ustanovení.

**K čl. IV**

Ustanovuje sa dátum nadobudnutia účinnosti vzhľadom na dĺžku legislatívneho procesu.